Түлөбердиев Океш
Түлөбердиев Океш (1904, Тоң району, Ак-Өлөң айлы — 1972, Ак-Суу району, Маман айлы) — колхоз өндүрүшүн уюштургандардан. Социалистик Эмгектин Баатыры (1957). 

1928—32-ж. Каракол шаарындагы ишканаларда жумушчу. 1932-жылдан КПСС мүчөсү. 

1934-ж. Ак-Суу районундагы Зындан айыл кеңешинде төрага. 
1941—43-ж. Советтик Армиянын катарында. Аскерден келгенден кийин Октябрь айыл кеңешинин, андан кийин «Жаңы Жылдыз» (Ак-Суу району) колхозунда башкарманын төрагасы болгон. Анын жетекчилиги менен чарбанын экономикасы чыңдалып, айыл чарба өсүмдүктөрүнүн түшүмдүүлугү жогорулаган, малдын саны менен продуктуулугу өскөн. 

2 Ленин ордени жана медалдар менен сыйланган. Ысмы Каракол шаарынын жана айылдын көчөлөрүнүн бирине коюлган.

Колдонулган адабияттар 
 Ысык-Көл облусу энциклопедия. Бишкек-1994-ж.

Инсандар
Туулгандар 1904-жылы
Тоң району